DELTA วิ่งเฉียด 4% โบรกฯ เตือนไตรมาส 4 อ่อนแอ แนะขายเป้า 158 บ.
DELTA วิ่งเฉียด 4% โบรกฯ เตือนไตรมาส 4 อ่อนแอ แนะขายเป้า 158 บ.
DELTA วิ่งเฉียด 4% โบรกฯ เตือนไตรมาส 4 อ่อนแอ แนะขายเป้า 158 บ.
4 พ.ย. 2563

ผู้สื่อข่าวรายงานว่า ราคาหุ้น บริษัทเดลต้า อีเลคโทรนิคส์ (ประเทศไทย) จำกัด (มหาชน) หรือ DELTA ล่าสุด ณ เวลา 12.00 น. อยู่ที่ระดับ 185.50 บาท ปรับตัวขึ้น 6.50 บาท หรือ  3.63% ด้วยมูลค่าการซื้อขาย 338.91 ล้านบาท
ด้าน บล.ทิสโก้ แนะนำ “ขาย” ราคาเป้าหมาย 158 บาท/หุ้น โดย DELTA รายงานผลประกอบการไตรมาส 3/2563 ที่ 2.6 พันล้านบาท เพิ่มขึ้น 327% จากช่วงเดียวกันเมื่อปีก่อน และ 31% จากไตรมาสก่อน ดีกว่าที่เราและตลาดคาด 6% และ 13% ตามลำดับจากรายการอื่นๆ ที่ดีกว่าคาด และมีกำไรจากอัตราแลกเปลี่ยน 106 ล้านบาท หากไม่รวมรายการพิเศษกำไรจากการดำเนินงานจะอยู่ที่ 2.5 พันล้านบาท
โดยที่ได้ปัจจัยบวกจากกลุ่ม Power Electronic ที่เพิ่มขึ้น 43% จากช่วงเดียวกันเมื่อปีก่อน และ 29% จากไตรมาสก่อน  หนุนโดย Data Center และกลุ่ม EV ที่ฟื้นตัวขึ้น ด้าน รายได้เพิ่มขึ้น 41% จากช่วงเดียวกันเมื่อปีก่อน และ 21% จากไตรมาสก่อน เป็น 1.75 หมื่นล้านบาท หรือ 560 ล้านดอลลาร์
ทั้งนี้ บริษัทมีรายได้มากกว่าที่เราคาด 3% จากธุรกิจ Data Center ของ Cloud และระบบเครือข่ายของ DELTA Taiwan รวมถึงธุรกิจ EV ที่ฟื้นตัว ด้านของ OPM อยู่ที่ 13.6% เทียบกับของเดิมที่ 12.3% ในช่วงไตรมาส 2/2563 จากสัดส่วนของผลิตภัณฑ์ และ SG&amp;A ต่อยอดขายที่ลดลงเป็น 8.6% เทียบกับ 9.8% ซึ่งช่วยชดเชยผลของค่าเงินบาทที่แข็งค่าขึ้น 1.9%
ด้านผลประกอบการ 9 เดือนแรกของปีคิดเป็น 76% จากประมาณการทั้งปี โดยยังคงประมาณการ และคาดว่าไตรมาส 4/2563 จะอ่อนแอลงจากไตรมาสก่อน ตามฤดูกาล และอุปสงค์ของ Data Center ที่ลดลง รวมถึงต้นทุนวัตถุดิบที่เพิ่มขึ้น แนะนำให้ ขาย โดยมีมูลค่าที่เหมาะสม 158.00 บาท อิง PER ที่ 25.1 เท่าสำหรับปี 2564
 
 